Държавен вестник, бр. 62, 2025 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  62
8. при грубо или системно нарушение на 
задълженията му като медиатор и/или на 
правилата за поведение съгласно чл. 9 от 
Закона за медиацията.
(2) Отписването на медиатора от списъка 
се извършва въз основа на заповед на пред­
седателя на окръжния съд или по разпореж­
дане на посочен от него съдия от този съд, 
издадени в двуседмичен срок от настъпване 
на обстоятелствата по ал. 1.
Раздел III
Мандат и оценка на дейността на медиаторите
Чл. 33. (1) Медиаторът се вписва в списъка 
на медиаторите към съдебния център за срок 
от три години.
(2) Срокът на вписване може да бъде про­
дължаван за нов период от три години въз 
основа на решение по чл. 38, ал. 3, т. 1.
Чл. 34. (1) Не по-късно от шест месеца 
преди изтичането на мандата му медиаторът 
подава писмено заявление до председателя на 
съда, към който е разкрит съдебният център, 
в което посочва дали желае да продължи 
дейността си в центъра.
(2) При подадено заявление се извършва 
оценка на дейността на медиатора, която 
включва оценяване на дейността му за вре­
мето от началото на мандата до изготвянето 
на оценката. Оценката се изготвя в срок до 
изтичането на мандата на медиатора.
(3) При неподаване на заявление в срока 
по ал. 1 медиаторът се отписва от списъка 
на медиаторите към съдебния център след 
изтичане на мандата му. Медиаторът довършва 
започнатите процедури по медиация с негово 
участие.
Чл. 35. (1) Комисия, определена от пред­
седателя на съда, към който е разкрит съдеб­
ният център, изготвя доклад за дейността на 
медиатора и предложение за оценка.
(2) В състава на комисията се включват:
1. съдия от района на окръжния съд, към 
който е разкрит съдебният център, който се 
определя от председателя на съда;
2. двама от представителите на медиато­
рите;
3. координаторът на съдебния център;
4. резервни членове за тези по т. 1 – 3.
(3) Когато се изготвя доклад за дейността 
на медиатор, включен в състава на комисията 
по ал. 2, той се замества от друг представител 
на медиаторите.
(4) Когато оценката обхваща дейността на 
голям брой медиатори, председателят на съда 
може да определи и повече от една комисия 
по ал. 2.
(5) Председател на комисията е съдията 
от нейния състав. Председателят организира 
събирането на необходимата информация 
за дейността на медиатора, свикването и 
ръководенето на заседанията на комисията, 
изготвянето на докладите и предложенията 
за оценка.
(6) Координаторът на съдебния център 
участва в работата на комисията със съве­
щателен глас. Той предоставя на комисията 
необходимата информация за всеки медиатор, 
изготвя кратък протокол от заседанията на 
комисията с взетите решения, изготвя проект 
на докладите и предложенията на комисията 
и извършва други дейности, подпомагащи 
работата на комисията.
Чл. 36. (1) При изготвяне на предложе­
нието за оценка на дейността на медиатора 
комисията преценява:
1. мотивацията на медиатора за изпълнение 
на задълженията му във връзка с дейността 
на съдебния център;
2. удовлетвореността на участниците в 
информационните срещи и медиациите, про­
ведени от медиатора;
3. повишаването на квалификацията му.
(2) Комисията взема предвид следната 
информация, предоставена от координатора 
на съдебния център:
1. проведените информационни срещи и 
процедури по медиация от медиатора;
2. получените отзиви за проведените от 
медиатора информационни срещи и медиации 
и информацията, съдържаща се в тях;
3. брой на постигнатите споразумения или 
на делата, приключили с одобрена съдебна 
спогодба, оттегляне или отказ от иска след 
проведена информационна среща и/или про­
цедура по медиация при медиатора, и брой 
на всички проведени информационни срещи 
и процедури по медиация;
4. отказите на медиатора да проведе на­
срочени информационни срещи и процедури 
по медиация и причините за това;
5. надлежното попълване и предаване от 
медиатора на координатора на формулярите, 
събирани от съдебния център;
6. други обстоятелства, имащи значение 
за формиране на оценката по ал. 1.
Чл. 37. (1) Комисията приема с обикно­
вено мнозинство предложението за оценка 
на дейността на медиатора и го уведомява 
за доклада и предложението за оценка на 
посочен от него електронен адрес.
(2) В едноседмичен срок от уведомява­
нето медиаторът може да подаде писмено 
възражение.
Чл. 38. (1) Докладите и предложенията 
за оценка на комисията по чл. 37 заедно с 
постъпилите възражения от медиатори се 
предоставят на комисията по чл. 7.
(2) След като разгледа докладите и пред­
ложенията за оценка, както и постъпилите 
възражения, комисията по чл. 7 може да 
изиска от координатора на съдебния център